Google a anunțat o nouă regulă pentru aplicațiile din magazinul Google Play, menită să abordeze problema aplicațiilor abuzive. Astfel, dacă o aplicație solicită crearea unui cont de utilizator, aceasta trebuie să permită și ștergerea contului respectiv, împreună cu toate datele colectate, atunci când utilizatorul părăsește aplicația.
Pentru a face această funcționalitate mai vizibilă și credibilă, Google a introdus eticheta „Account deletion available”, care va fi afișată în dreptul aplicațiilor care oferă această facilitate. Începând cu luna decembrie 2023, Google a încurajat dezvoltatorii să includă detalii despre ștergerea contului în descrierea aplicațiilor listate în Play Store. Aceștia au termen până la 31 mai 2024 să se conformeze, altfel riscă penalități, cum ar fi eliminarea aplicațiilor din magazin.
Dezvoltatorii trebuie acum să decidă dacă ajustează permisiunile cerute de aplicațiile lor sau le elimină voluntar din catalogul Play Store. Politica Google de ștergere a datelor impune ca dezvoltatorii să ofere opțiuni de ștergere a datelor și a contului atât în cadrul aplicațiilor, cât și online. Aceasta înseamnă că utilizatorii nu trebuie să reinstaleze aplicația pentru a-și șterge datele sau contul. De asemenea, dezvoltatorii trebuie să dezvăluie dacă anumite date trebuie păstrate din motive legitime, cum ar fi conformitatea cu reglementările.
Într-o altă schimbare aparent fără legătură, Google a crescut limita de preț pentru aplicațiile listate în Play Store la 999,99 dolari. Aceasta măsură permite dezvoltatorilor să solicite prețuri mai mari pentru aplicațiile lor, deși utilizatorii ar trebui să fie atenți la astfel de prețuri, deoarece acestea ar putea indica posibile înșelătorii.